Bitka pri Világoši bola záverečná bitka uhorskej revolúcie z rokov 1848 a 1849. Posledné zvyšky revolučnej uhorskej armády vedenej Arturom Görgeim kapitulovali dňa 13. augusta 1849 pri rumunskej obci Șiria (známejšej pod vtedajším maďarským názvom Világos) pred pruským generálom v ruských službách Theodorom von Rüdigerom. Ruskému zboru velil generál Ivan Fiodorovič Paskevič. Celá revolúcia bola, napriek protestom zo zahraničia, krvavo potlačená.